gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl ast gl gl gl gl gl gl gl de en sv fr de de gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Cativos de Boimorto e de Cervantes fican na casa pola redución de profesorado
Domingo, 02 de outubro de 2022
Os pais protestaron con anterioridade en varias ocasións, mais fontes da Consellaría de Educación afirman que descoñecen os casos.
Tags: Boimorto Consellaría de Educación curso escolar educación infantil O Courel Os Ancares primaria
A Xunta suprimiu varios postos
Unha vintena de pais de alumnos de educación infantil do colexio de Boimorto (Arzúa) decidiu non enviar esta quinta feira aos seus fillos ás aulas e convocar unha manifestación pola supresión da docencia de dúas profesoras dese nivel.
"A Xunta está facendo aforro á conta da educación dos nosos fillos", denunciaron desde a Asociación de Nais e Pais de Alumnos do centro. Pola súa banda, fontes da Consellaría de Educación afirmaron que descoñecían o caso.
Ademais, o centro escolar de Boimorto tampouco contará este curso cun docente de audición e linguaxe, que atende clases de primaria e secundaria, nin con outro de educación especial.
Os pais afectados entregarán na Xunta un escrito para reclamar que se atendan as necesidades dos seus fillos, aínda que xa o fixeron o pasado 3 de agosto mais non obtiveron ningún resultado.
Colexios dos Ancares e do Courel
Tampouco os 20 alumnos do colexio A Ponte de Doiras, en Cervantes, puideron comezar o curso escolar como o resto de cativos do país. No seu lugar, achegáronse deica o centro os seus pais para protestaren pola supresión dun profesor de educación infantil.
Esta cuarta feira, oito directores doutros tantos centros educativos das comarcas dos Ancares e do Courel, onde está emprazado o A Ponte de Doiras, fixeron público un comunicado en que reclaman que cuestións como número de alumnos, nivel, ciclo ou etapa non sexan o único argumento para dotar de recursos os colexios desta zona.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto